เรื่องร้องเรียน: น้ำในคลองภาษีเจริญ สกปรกและมีกลิ่นเหม็นมากๆค่ะ ไม่รู้ว่าเป็นเพราะโรงงานปล่อยน้ำเสียหรือยังไง บางวันก็ดีค่ะ แต่บางวันคือน้ำเป็นสีดำเหม็นมากๆ มีปลาลอยตายด้วยค่ะ อย่างวันนี้ คือตั้งแต่เมื่อคืนค่ะอยู่ๆก็เหม็นขึ้นมา น้ำก็เปลี่ยนสีเลย จากเขียวๆเป็นดำ  น้ำมีสีดำ ดำสนิทเลยค่ะ😅 กลิ่นคล้ายแก๊สระเหยขึ้นมา ที่บ้านนอนกันแทบไม่ได้เลยค่ะ หาผ้ามาปิดจมูกก็ไม่ช่วย เปิดแอร์หรือเป่าพัดลมแรงๆก็ไม่ช่วยค่ะ เหม็นจนแสบจมูกแสบคอจริงๆค่ะ ในอนาคตน่าจะส่งผลกับสุขภาพแน่นอน ตอนนี้สุขภาพจิตก็เริ่มไม่ไหวแล้วค่ะ   จริงๆเรื่องนี้เป็นมานานมากหลายปีค่ะ ไม่รู้ว่ามีคนเคยแจ้งไปบ้างมั้ย ฝากทีมชัชชาติ ช่วยหน่อยนะคะ 😭😭😭
การดำเนินการของเจ้าหน้าที่: กลุ่มงานอุโมงค์ระบายน้ำ   ส่วนระบบควบคุมน้ำธนบุรี สำนักงานระบบควบคุมน้ำ  สำนักการระบายน้ำ กรณีร้องเรียนดังกล่าว ทางกลุ่มงานอุโมงค์ระบายน้ำได้ประสานกลุ่มงานอาคารบังคับน้ำ เปิด ปตร.คลองทวีวัฒนาเร่งถ่ายเทน้ำดีเข้าคลองภาษีเจริญเพื่อเจือจางน้ำเสีย โดยดำเนินการติดต่อกันได้ 3 - 4 วันแล้ว จากการตรวจสอบปัจจุบันสภาพน้ำดีขึ้นตามลำดับ และจะดำเนินการติดตามสภาพน้ำอย่างต่อเนื่องเพื่อแก้ปัญหาต่อไป
ความเห็นของผู้แจ้ง: จัดการรวดเร็วดีค่ะ แต่อยากให้กูแลต่อเนื่องเรื่องสิ่งแวดล้อม น้ำเสียค่ะ เพราะมาตลอดเป็นรอบๆ เป็นๆหายๆค่ะ
พื้นที่: แขวงหนองแขม เขตหนองแขม กรุงเทพมหานคร